Diari Oficial de la Generalitat Valenciana


Sumari del DOGV 5897, del 20-11-2008 (2008/13176)

ORDRE de 13 de novembre de 2008, de la Conselleria de Benestar Social, per la qual es convoca el X Premi Literari de Narrativa per a Dones.
-------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13238


Data del document
:   13-11-2008

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * premi cultural
    * dona
    * literatura
    * distinció honorífica
    * professió literària

ORDRE de 13 de novembre de 2008, de la Conselleria de Benestar Social, per la qual es convoca el X Premi Literari de Narrativa per a Dones. [2008/13730]
La Direcció General de la Dona i per la Igualtat de la Conselleria de Benestar Social és l'òrgan directiu al qual correspon, segons el Decret 116/2007, de 27 de juliol, del Consell, entre altres funcions, les d'elaborar, promoure i executar les mesures per a fer efectiu el dret d'igualtat de tracte i d'oportunitats entre dones i hòmens, en particular per mitjà de l'eliminació de la discriminació de la dona, amb independència de la seua circumstància o condició, en qualssevol dels àmbits de la vida i, singularment, en les esferes política, civil, laboral, econòmica, social i cultural en l'àmbit de la Comunitat Valenciana.
Per a regular i fer efectiu el principi d'igualtat de dones i hòmens en la Comunitat Valenciana, les Corts Valencianes van aprovar la Llei 9/2003, de 2 d'abril, de la Generalitat, per a la Igualtat entre Dones i Hòmens. Així mateix, estes accions es recullen en les polítiques d'igualtat que el Consell du a terme.
A fi de promoure i d'incentivar el paper de la dona en la societat i, atenent a la històrica consideració cultural i social que ha situat el gènere femení en clar desavantatge, sobretot quant a les seues oportunitats educacionals i laborals, a proposta de la Direcció General de la Dona i per la Igualtat, s'inclouen en la seua programació anual una sèrie d'activitats, i entre estes destaca un concurs de narrativa per a fomentar la seua creativitat literària i donar-li un via d'expressió, dirigit a dones residents en la Comunitat Valenciana.
En virtut de les facultats conferides pel Decret 161/2008, de 17 de octubre, del Consell, pel qual s'aprova el Reglament Orgànic i Funcional de la Conselleria de Benestar Social (DOCV núm. 5.875, de 21 d'octubre de 2008), l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i l'article 28 de la Llei de la Generalitat 5/1983, de 30 de desembre, del Consell, a proposta de la Direcció General de la Dona i per la Igualtat,
ORDENE
Article 1
És objecte d'esta ordre la convocatòria del X Premi Literari de Narrativa per a Dones i l'aprovació de les bases per les quals es regirà la convocatòria, que figuren com a annex I.
Article 2
El termini de presentació de sol·licituds començarà a partir de l'endemà de la publicació de la present convocatòria en el Diari Oficial de la Comunitat Valenciana i finalitzarà el 27 de febrer de 2009.
Article 3
La present convocatòria queda condicionada a l'existència en els pressupostos econòmics de l'any 2009 de crèdit adequat i suficient per a això, en l'aplicació pressupostària 32.22.38.0302.723.66.2 i haurà de publicar-se en el Diari Oficial de la Comunitat Valenciana, a este efecte, la resolució de la Conselleria de Benestar Social en què es determine l'aplicació pressupostària i la quantia global màxima que li servisca de suport.
Els premis disposaran d'una dotació màxima de 3.550 euros, d'acord amb la distribució següent: un primer premi de 2.350 euros i 2 accèssits de 600 euros, dels quals un, necessàriament, haurà de destinar-se a una obra d'una autora pertanyent a una associació de dones.
El jurat podrà proposar que es deixe desert qualsevol dels premis, i no podrà recaure en la mateixa persona més d'un premi.
Les ajudes concedides mitjançant esta ordre no necessiten la notificació a la Comissió Europea, per no complir tots els requisits de l'apartat 1 de l'article 87 del Tractat CE, atés que la beneficiària final de la subvenció és una persona física.
DISPOSICIONS FINALS
Primera
S'autoritza el sotssecretari de la Conselleria de Benestar Social i la directora general de la Dona i per la Igualtat perquè, en l'àmbit de les seues competències, adopten les mesures necessàries per al desplegament i l'aplicació d'esta ordre.
Segona
Esta ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Segons establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciós Administrativa, la present ordre, que posa fi a la via administrativa, podrà ser recorreguda potestativament en reposició o bé s'hi podrà plantejar directament recurs contenciós administratiu en els terminis i davant els òrgans que s'indiquen a continuació:
a) El recurs de reposició haurà d'interposar-se davant el titular de la Conselleria de Benestar Social en el termini d'un mes comptador des de l'endemà de la seua publicació.
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
València, 13 de novembre de 2007
El conseller de Benestar Social i vicepresident tercer del Consell,
JUAN GABRIEL COTINO FERRER
ANNEX I
1. Objecte
És objecte de les bases l'aprovació de les normes reguladores que regiran la convocatòria del premi.
2. Participants
Podrà participar en este concurs qualsevol dona major d'edat i resident en la Comunitat Valenciana, podent presentar fins a 2 obres en valencià o castellà, indistintament. Les obres hauran de ser rigorosament originals i inèdites en tota la seua extensió.
3. Condicions tècniques de les obres
El tema serà lliure, no excedirà de 12 folis ni serà inferior a 4, mecanografiats a doble espai en DIN A4, valorant-s'hi no obstant això, a més de la qualitat de l'obra, la coherència narrativa i la ruptura amb els estereotips masculins i femenins tradicionals.
4. Presentació d'originals
Els treballs que es presenten aniran acompanyats del butlletí triple d'inscripció el model del qual s'adjunta en l'annex II, per al seu registre corresponent.
Les obres s'entregaran en un sobre gran i tancat, sense firma ni cap senyal que especifique la seua procedència, excepte la indicació de ser membre d'una associació de dones, figurant únicament en el seu exterior el títol de l'obra. En el sobre s'inclourà l'original i quatre còpies.
La part superior de l'annex II (fitxa d'identificació de l'obra) s'apegarà al sobre tancat que continga l'obra, la part central (resguard per a l'autora) serà tornada a l'autora i la part inferior (fitxa per a la Direcció General de la Dona i per la Igualtat), amb una fotocòpia del seu DNI, s'introduirà en un sobre menut i tancat en l'exterior del qual conste el número de registre, que quedarà en poder de la Direcció General de la Dona i per la Igualtat.
També caldrà adjuntar la declaració responsable de no estar sotmés en cap de les prohibicions per a obtindre la condició de beneficiària, previstes en l'article 13 de la Llei 38/2003, de 17 de novembre (BOE núm. 276, de 18 de gener de 2003), General de Subvencions, degudament emplenada segons el model de l'annex III.
En cas de pertànyer a una associació de dones, caldrà acreditar-ho documentalment en presentar els treballs.
5. Termini de presentació
Començarà l'endemà de la seua publicació en el Diari Oficial de la Comunitat Valenciana i acabarà el 27 de febrer de 2009, i es podrà fer per correu o personalment en qualsevol de les tres seus de la Direcció General de la Dona i per la Igualtat (carrer de Nàquera, número 9, 46950 de València; carrer d'Oscar Espiar, número 33-35, 03149 d'Alacant, i carrer de l'Ensenyament, número 10, 12381 de Castelló) o en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
6. Resolució del concurs
La competència per a resoldre la present convocatòria escau a la directora general de la Dona i per la Igualtat per delegació del conseller de Benestar Social i vicepresident tercer del Consell, d'acord amb la Resolució de 30 de gener de 2001 (DOGV núm. 3936, de 30 de febrer de 2001), del conseller de Benestar Social, sobre delegació de l'exercici de competències en determinats òrgans de la Conselleria, modificada per Resolució de 16 de febrer de 2001 i Resolució de 14 de maig de 2002, ambdós del mateix òrgan, amb veredicte previ vinculant del jurat, una vegada examinats els treballs presentats.
El Jurat tindrà en compte en la valoració de les obres:
- La qualitat literària
- La coherència narrativa
- La defensa de valors no discriminatoris ni sexistes
La puntuació serà d'un terç per a cada un d'estos criteris.
El jurat serà nomenat i presidit per la directora general de la Dona i per la Igualtat, i estarà compost, a més de per la presidenta o persona en qui delegue, per quatre membres triats d'entre personal de reconegut prestigi en el món cultural i social.
El Jurat podrà proposar que es deixe desert qualsevol dels premis, i no podrà recaure en la mateixa persona més d'un premi.
La no-resolució en termini del concurs produirà l'efecte desestimatori i este quedarà desert.
7. Premis
Es concedirà un primer premi de 2.350 euros i dos accèssits de 600 euros, un necessàriament per a una obra d'una autora que pertanga a una associació de dones. L'import del premi estarà subjecte a la retenció de l'impost sobre la renda de les persones físiques (IRPF) que marca la llei.
L'entrega dels premi del concurs de narrativa tindrà lloc en el marc de la XL Fira del Llibre, que se celebrarà a València, en un acte públic que organitzarà la Direcció General de la Dona i per la Igualtat.
No es tornaran les obres no guanyadores.
8. Drets sobre les obres
Els treballs premiats seran cedits per les seues autores a la Direcció General de la Dona i per la Igualtat, que es reserva el dret de divulgar-los o difondre'ls públicament i reproduir-los, sense que per això les autores, a les quals es reconeix la propietat de les seues obres, en meriten cap dret.
9. Obligacions de les beneficiàries
a) Declaració responsable subscrita per les beneficiàries de no estar sotmesos en cap de les prohibicions per a obtindre la condició de beneficiàries de subvencions públiques, d'acord amb l'article 13 de la Llei 38/2003, de 17 de novembre (BOE núm. 276, de 18 de novembre de 2003), General de Subvencions, i del compliment d'obligacions de reintegrament de subvencions que, si és el cas, se li hagueren exigit.
b) Cedir l'obra per mitjà de document escrit a la Direcció General de la Dona i per la Igualtat, autoritzant per temps il·limitat i en qualsevol àmbit territorial, per a l'exercici dels seus drets de reproducció i distribució.
10. Acceptació de les bases
El fet de prendre part en este concurs significa l'acceptació d'estes bases.
ANNEX II
X CONCURS LITERARI DE NARRATIVA PER A DONES
Número de registre
Títol de l'obra
Extensió
(Fitxa d'identificació de l'obra)
Número de registre
Autora
Adreça
CP
Telèfon
Població
DNI
Títol de l'obra
Extensió
(Resguard per a l'autora)
Número de registre
Autora
Adreça
CP
Telèfon
Població
DNI
Títol de l'obra
Extensió
(Fitxa per a la Direcció General de la Dona i per la Igualtat)